Paartjie oorval, vrou byna verkrag toe 6 toeslaan | Maroela Media
Nanna Viviers en Albert John voor die aanval. Foto: Facebook
WAARSKUWING: Foto's in die berig is grafies en kan sensitiewe lesers ontstel.
"Jy hoor en lees van hierdie goed, maar jy verstaan nie tot dit met jou gebeur nie. Ons kinders het oorleef, maar wat van die duisende ander wat nie oorleef nie? Wat van die miljoene mense wat voortdurend in vrees moet lewe? Nee, dinge kan nie meer so aangaan nie."
Só sê Jacques Viviers wie se dogter, Nanna, Saterdag in die vroeë oggendure, op haar 25ste verjaardag, met 'n bobbejaanmoersleutel aangerand en byna verkrag is toe sy en haar kêrel in hul huis in Baillie Park in Potchefstroom deur ses gewapende aanvallers oorval is.
Viviers vertel Nanna en haar kêrel, Albert John (23), het geslaap toe hulle omstreeks 02:30 wakker geword het van Nanna se worshondjie wat blaf. Volgens Viviers het die twee dié aand die alarm in die huis afgeskakel omdat die honde veroorsaak dat dit deur die nag afgaan.
"Toe Nanna haar oë oopmaak, het daar ses van hulle om die bed gestaan." Die indringers was met bobbejaanmoersleutels, pistole en messe gewapen. Drie van hulle het klapmusse aangehad, terwyl die ander drie se gesigte sigbaar was. Hulle het Afrikaans, Engels en Tswana gepraat.
Dokters is bekommerd dat Nanna Viviers se oog dalk beskadig is tydens die aanval. Foto: Verskaf
Viviers vertel dat die aanvallers vir Albert en Nanna erg aangerand het – só erg dat die bloedspore na die tyd deur die hele huis sigbaar was. In 'n stadium het die aanvallers vir Albert met sy skoenveters vasgebind en hom op die bed neergegooi. "Toe sê hulle vir hom, vanaand gaan jy kyk hoe ons jou meisie verkrag."
Tydens die struweling kon Nanna daarin slaag om die paniekknoppie te druk en met dié het die aanvallers op die vlug geslaan. Hulle is fort met net die paartjie se selfone en Albert se beursie.
Nadat die aanvallers gevlug het, kon Nanna en Albert daarin slaag om na die bure te gaan vir hulp en is hulle na die plaaslike Mediclinic geneem. Albert word steeds daar behandel terwyl Nanna intussen na die Life Groenkloof-hospitaal in Pretoria oorgeplaas is.
"Nanna se wangbeen is gebreek, sy het 'n oop wond agter haar kop gehad en het erge kneusplekke oor haar hele lyf soos hulle haar geslaan het. Dokters is bekommerd dat haar oog dalk beskadig is en dit is hoekom sy Groenkloof toe oorgeplaas is sodat 'n spesialis na haar oog kan kyk," sê Viviers.
Albert het ook oop wonde aan sy lyf en erge kneusplekke.
Albert John word in die hospitaal behandel ná die aanval. Foto: Verskaf
Viviers sê hy dink die werklikheid en trauma van wat gebeur het, is iets wat nog nie vir Nanna of vir hom werklik getref het nie. "Ek dink ons probeer nog tot verhaal kom. Toe sy my Saterdagoggend bel en sê ek moet kom, het ek gedink sy trek my been. Ek het gedink dit is omdat sy verjaar en daarom maak sy 'n grappie. Ek kon aanvanklik nie glo wat sy vir my sê nie."
Ja, sê Viviers, hy is kwaad – bitter kwaad. Maar hy weet ook dat 'n haat teenoor die mense wat dit aan sy dogter gedoen het, niks sal help om 'n einde aan die golf van misdaad in Suid-Afrika te bring nie. "Ek het 'n haat in my, maar ek los die oordeel in die Here se hande. Dit is nie maklik om nié kwaad te wees nie. Toe ek my kind gisteroggend sien … dit is nie lekker nie."
Intussen is Viviers vasbeslote om wyd te vertel wat met Nanna en Albert gebeur het, om mense bewus te maak van dié soort misdaadvoorvalle wat heeltemal te algemeen in Suid-Afrika geraak het.
"Dit help nie ons probeer dit toesmeer nie. Mense moet weet wat gebeur, mense moet weet hoe Suid-Afrikaners daagliks van hul reg tot veiligheid en menswaardigheid ontneem word. Mense moet weet hoe ons in vrees lewe. Want die hemel weet, dit kan nie so aangaan nie."
Nanna Viviers in die hospitaal ná die aanval. Foto: Verskaf
Bloedspore en -merke is byna regdeur die huis sigbaar na die aanval. Foto: Verskaf
Weereens n' aanval wat anders kon afgeloop het indien die jong man n' wapen gehad het met die opleiding om dit te gebruik…dis onverklaarde oorlog mense! Dra julle wapens! Mens kan nie redeneer met mense wat moor sonder rede nie!
Nee wat, die goed gebeur mos nie in suid afrika nie, vra maar julle president, hy sal julle sê. Die mense bly eintlik op die maan! Jammer maar ek nou baie kwaat! Wie gee die mense die reg om ander se lewen te verwoes? En dan is hulle 6 teen 2. Hulle is n spul lafaarte!!
Hoe het hulle geweet dis sy meisie en nie sy vrou nie? Die goed kyk n mens mooi uit voor die ryd
Ek het nie woorde nie. Maar baie sterkte aan die hele familie en wees baie dankbaar dat die 2 kinders nog lewe. Hoop van harte die skuldiges word aangetree.
Hulle sal aangaan tot daar geen blankes oor is nie. Ontwapening is nog 'n stap om dit te bewerkstellig.